La eksa ĝenerala direktoro de UEA, Osmo Buller, ne plu fidas ke la nuna estraro sukcesos solvi la krizon de la asocio. Tion li publike deklaris en la diskutejo de la komitato. Al Libera Folio li diras, ke li povus mem eniri novan estraron.
#000000
Post sia emeritiĝo la multjara ĝenerala direktoro de UEA reiris al sia politika kariero en Finnlando kaj ne multe videblis en la diskutoj de la komitato de UEA, en kiu li membras kiel komitatano C.
#000001
Li ankaŭ ne komentis publike la laboron de sia posteulo, Veronika Poór, kiu ĵus devis forlasi sian postenon pro gravaj problemoj en la Centra Oficejo.
#000002
La lastatempe akriĝintaj financaj problemoj de la asocio, kun enormaj deficitoj, lige kun la decido, ke la sekva ĝenerala direktoro laboros ekster la Centra Oficejo, tamen ŝajne iĝis la lasta guto por li.
#000003
Dum komitata diskuto pri laborgrupo, kiu plibonigu la financojn de UEA, li replikis, ke nenia provizora laborgrupo kapablus eltrovi solvon por la financa krizo, en kiu UEA nun troviĝas.
#000004
Jam pli frue en la komitata diskuto Edvige Tantin Ackermann postulis la demision de la estraro kaj novajn elektojn. Nun Osmo Buller ŝajnas subteni la proponon, kvankam li ne precizigas, kiam la ŝanĝo de la estraro devus okazi:
#000006
– Mi ne kredas, ke la nuna Estraro kapablus konduki UEA sur pli firman grundon. Kiel ĝi nun subite iĝus kapabla je tia miraklo? Ĝis nun ĝi eĉ ne kapablis plenumi multajn el siaj plej elementaj taskoj aŭ faris tion kun granda prokrasto aŭ tute ignoris ilin.
#000007
Nur tute nova estraro laŭ li povus komenci solvi la problemojn de UEA:
#000008
Libera Folio petis la eksan ĝeneralan direktoron precizigi, ĉu li do mem kandidatas por nova estraro.
#000010
Libera Folio: Ĉu eble do vi eĉ pretus iĝi la sekva prezidanto de UEA?
#000012
– Eĉ por tio mi pretas, sed tion mi celas eĉ malpli ol iĝi ordinara estrarano. Se mi enirus la estraron, mia rolo dependus de la kompetentoj, emoj kaj disponebla tempo de la ceteraj membroj. Mi restos ankoraŭ pli ol tri jarojn prezidanto de mia urbo kaj mi ne povus riski tian kroman ŝarĝon, ke tiu tasko povus suferi.
#000013
Demisiis la prezidanto de TEJO
#000015
TEJO kun nova prezidanto kongresos en Slovakio
#000016
Tiu ĉi anonco de Buller donas al mi freŝan esperon por UEA. Tiajn kompetentulojn oni forte bezonas por restabiligi la aferojn, aŭ almenaŭ por bremsi la krizon.
#000017
Chu eblas samtempe prezidanto de urbo en Finnlando , kaj estrarano de UEA ?
#000018
kial ne? despli ulo kiu bonege konas UEAn interne
#000019
Tial ne: Ĉar Buller ne emas al samtempaj oficoj. Almenaŭ tiel kompreneblas liaj respondoj.
#000020
Eh, ne lasas homon bone ripozi! Kiel honesta homo, Osmo ne povas trankvile rigardi, ke l' organizo al kiu li fordonis siajn bonajn tagojn nun konvulsias kaj minacas disrompiĝi ;-(
Tamen necesas klare konscii, ke estas objektivaj kaŭzoj kiuj atakas de ekstere kaj, ho ve, eble de interne.
Se _samideanoj_ rivelos ĉiujn obstaklojn – UEA elvivos.
#000023